ആറ് വാഹനങ്ങള് അക്രമിസംഘം നശിപ്പിച്ചു വട്ടിയൂര്ക്കാവ്: വീടിന് മുന്നില് പാര്ക്ക് ചെയ്തിരുന്ന ആറ് വാഹനങ്ങള് അക്രമിസംഘം നശിപ്പിച്ചു. ഇതില് മൂന്ന് വാഹനങ്ങള് തീയിട്ടു. വ്യാഴാഴ്ച അര്ധരാത്രിയോടെ വട്ടിയൂര്ക്കാവ് കൊടുങ്ങാനൂര് ലക്ഷംവീട് കോളനിക്ക് സമീപം മണപ്പുറം റോഡിലായിരുന്നു സംഭവം.ഇവിടെ താമസക്കാരനായ സുരേഷിെന്റയും ബന്ധുക്കളുടെയും വാഹനങ്ങളാണ് അക്രമികള് നശിപ്പിച്ചത്. സുരേഷിെന്റ വീട്ടുമുറ്റത്ത് സൂക്ഷിച്ചിരുന്ന രണ്ട് സ്കൂട്ടറും ബുള്ളറ്റുമാണ് പൂര്ണമായും തീയിട്ട് നശിച്ചത്. ബന്ധുക്കളുടെ ഉടമസ്ഥതയിലുള്ള രണ്ട് മിനിലോറികളും ഒരു മണ്ണുമാന്തി യന്ത്രവും വീടിനുസമീപം റോഡരികിലുണ്ടായിരുന്നു. ഈ വാഹനങ്ങളുടെ മുന്വശത്തെ ഗ്ലാസുകളും അടിച്ചുതകര്ത്തിട്ടുണ്ട്. സംഭവസമയം സുരേഷും ഭാര്യ മഞ്ജുവും രണ്ടുമക്കളും വീട്ടിലുണ്ടായിരുന്നു. തീപിടിച്ച് ബൈക്കിെന്റ ഭാഗങ്ങള് പൊട്ടിത്തെറിച്ചപ്പോഴുണ്ടായ ശബ്ദം കേട്ടാണ് ഇവര് ഉണര്ന്നത്. വാതില് തുറന്നുനോക്കിയപ്പോള് മുറ്റത്ത് നിര്ത്തിയിട്ടിരുന്ന വാഹനങ്ങളില് തീ ആളിക്കത്തുന്നതും സമീപം രണ്ട് യുവാക്കളെയും കണ്ടു. ശബ്ദംകേട്ട് നാട്ടുകാര് സ്ഥലത്തെത്തിയതോടെ അക്രമിസംഘം വാഹനങ്ങളില് രക്ഷപ്പെട്ടതായി സുരേഷ് പറഞ്ഞു. വിവരം അറിയിച്ചതിനെ തുടര്ന്ന് അഗ്നിരക്ഷാസേനയെത്തി വാഹനങ്ങളിലെ തീയണച്ചു. തീ പടര്ന്ന് വീടിനും തകരാര് സംഭവിച്ചു. വീട്ടിന്പുറത്തെ വയറിങ്ങിനും കേടുപാടുണ്ടായി. സംഭവമറിഞ്ഞ് വട്ടിയൂര്ക്കാവ് പൊലീസ് സ്ഥലത്തെത്തി. വെള്ളിയാഴ്ച ഉച്ചയോടെ ഫോറന്സിക് സംഘവും സ്ഥലത്ത് പരിശോധന നടത്തി. അക്രമികളില് മനു എന്നൊരാളെ പൊലീസ് തിരിച്ചറിഞ്ഞിട്ടുണ്ട്. ഇയാള്ക്കായും മറ്റ് പ്രതികള്ക്കായും പൊലീസ് അന്വേഷണം തുടങ്ങി.